वर्ष 1948-49 में अपने पहले पूर्ण बजट में षणमुगम ने एक नई रवायत की शुरुआत की। वह था रेलवे के अधिशेष पर कब्जा। जी हां, एक दौर ऐसा भी था जब रेलवे के पास अधिशेष राशि रहती थी। उन्होंने कुछ ऐसा भी किया जिसके बारे में उम्मीद की जा रही है कि जेटली भी वैसा ही करेंगे। उन्होंने कर कम कर दिए। उन्होंने कहा कि बचत दर बढ़ाने के लिए ऐसा किया जा रहा है। उस वक्त बजट दर जीडीपी के बमुश्किल 4 फीसदी के बराबर थी। यह भी कहा गया कि ऐसा निजी निवेश को बढ़ावा देने के लिए किया जा रहा है। यह भी उस वक्त बेहद कम हुआ करता था।